stanford-oval/wikipedia huggingface dataset:
ילנה אולייבה
פרסים והוכרה

תעודת דרגה 1 בתחרות הבינלאומית "אמנות הספר" בקטגוריה "ספרים לילדים ומתבגרים (2020)
ב-2020 אולייבה נכנסה לרשימה ארוכה של המועמדים הסופיים של פרס ע"ש אוספנסקי.
רשימת יצירות שיצאו לאור בעברית

מילות קסם - איורים: ויקטוריה קורצ'בה, הוצאת קלוור ספרים, 2024
נימוסים והליכות - איורים: ויקטוריה קורצ'בה, הוצאת קלוור ספרים, 2024
מדוע אני עצוב? - הוצאת קלוור ספרים, 2024
מדוע אני ביישן? - הוצאת קלוור ספרים, 2024
אפשר להשתמש בטלפון שלך? - איורים: מריה בזיקינה, הוצאת קלוור ספרים, 2024
חלומות פז - איורים: אנה נצבטייבה, הוצאת קלוור ספרים, 2024
חברים לנצח - איורים: אולגה אגפונובה, הוצאת קלוור ספרים, 2024
הערות שוליים

1 2 3  נתונים סטיסטיים לשנת 2020 - ברוסית
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ילנה אולייבה".
כוכב הצפון

ערך זה עוסק בכוכב. אם התכוונתם למשמעות אחרת, ראו .
.
| --- | --- |

כוכב הצפון כפי שנצפה מטלסקופ החלל האבל
 נתוני תצפית
 קבוצת כוכבים:  הדובה הקטנה
 שמות נוספים:  כוכב הצפון, α Ursae Minoris
 סוג:  משתנה קפאידי
 בהירות נראית:  1.97
 סיווג ספקטרלי:  F7 Ib-II SB
 עלייה ישרה:  02ʰ 31ᵐ 48.7ˢ מילי-שניות קשת בשנה
 נטייה:  ‏51″ ‏15′ ‏89°‏+ מילי-שניות קשת בשנה
 מאפיינים פיזיים
 בהירות מוחלטת:  3.64-
 מרחק:  30 ± 390  שנות אור 9.2±119.57  פארסק
 רדיוס:  30 רדיוסי שמש
 מסה:  5-6 מסות שמש
 עוצמת הארה:  פי 2,200 מהשמש
 טמפרטורה:  7,200 K
 מהירות סיבוב:  17 קילומטר לשנייה
 מהירות רדיאלית:  −20.81±4.94 קילומטר לשנייה
 היסט:  7.54±0.11 אלפיות של שניות קשת
 מתכתיות:  0.19 
 
כוכב הצפון בקצה העליון של הדובה הקטנה
כוכב הצפון, הקרוי גם פולאריס, הוא כוכב משתנה קפאידי בולט המצביע בקירוב לכיוון הקוטב השמיימי הצפוני. כוכב זה, הנראה רק בשמי חצי הכדור הצפוני, היה, עד המצאת המצפן ומערכת ניווט לוויינית, נקודת עזר עיקרית להתמצאות בים בלילה. בעולם העתיק, כל ספן נזקק להכירו, וגם כיום מציאת כוכב הצפון נלמדת בשיעורי תורת הניווט הימי. הכוכב נבחר לנקודת עזר משום שהוא נמצא קרוב לכיוון צפון (כלומר – הקו המקשר בינו ובין כדור הארץ יוצר זווית קטנה יחסית עם ציר הסיבוב של כדור הארץ), ומשום שהוא כוכב בהיר יחסית בסביבה חשוכה יחסית. שיא הקרבה הזוויתית של הכוכב לציר צפוי להיות בשנת 2100. הראשון שהבין כי כוכב הצפון לא מצביע בדיוק לכיוון צפון היה מגלה הארצות היווני פִּיתֶאַס, שחקר את צפון אירופה במאה ה-4 לפנה"ס. בשל נקיפת ציר כדור הארץ (פרצסיה), שזמן המחזור שלה קרוב ל-26 אלף שנה, פולאריס לא תמיד הצביע לכיוון צפון ולא תמיד יהיה הכוכב שמול הציר הצפוני.
מאפיינים

פולאריס הוא כוכב משולש, כלומר מערכת של שלושה כוכבים, אשר נמצאים בסמיכות זה לזה, ונתונים תחת שדה כבידה משותף. גודל המערכת כ-30 רדיוסי שמש ומרחקה ממערכת השמש כ-390 שנות אור. מערכת השמש נעה לעבר פולאריס בקצב של 16 קילומטר בשנייה. פולאריס איננו הכוכב הבהיר ביותר בשמיים, והוא ממוקם רק במקום ה-46 בבהירותו (ערך הבהירות נראית שלו היא 1.97), אך בסביבתו הקרובה הוא הכוכב הבהיר ביותר.
מציאה

כוכב הצפון עצמו שייך לדובה הקטנה ("העגלה הקטנה") ונמצא בקצה ה"זנב" שלה.
כדי לאתרו בשמי הלילה, יש תחילה למצוא את הדובה הגדולה ("העגלה הגדולה"), קבוצת כוכבים קלה לזיהוי, הנראית כמו סיר עם ידית מעוקמת. אם מתבוננים בהמשכו של הקו הנוצר בין שני הכוכבים הרחוקים ביותר מן הידית בכיוון מעלה (כיוון הידית), אפשר למצוא את כוכב הצפון. את המרחק בין שני הכוכבים מכפילים בארבע מהכוכב הקיצון ואז מגיעים לכוכב הצפון.
ניתן גם למתוח קו בין שני הכוכבים הקיצונים בקסיופאה, וממנו למתוח קו ב-90 מעלות בקירוב (מהצלע השמאלית העליונה ב-W או מהצלע הימנית התחתונה ב-M) עד שמגיעים לכוכב הצפון.
תולדות כוכב הציר הצפוני בהיסטוריה

בתפקיד כוכב הציר הצפוני היו במהלך ההיסטוריה מספר כוכבים, ואף הכוכב הנוכחי צפוי להתחלף בעתיד:
עד 1900 לפנה"ס ובמשך כ-2,000 שנה תובאן, אלפא בדרקון
משנת 1000 לפנה"ס - כוכב
משנת 3000 לערך - אראי, גמא בקפאוס
משנת 7500 לערך - אלדראמין, אלפא בקפאוס
משנת 14000 לערך - וגה
ראו גם

הצלב הדרומי
קוטב שמיימי
העגלה הקטנה והעגלה הגדולה כאמצעים לזהות את כוכב הצפון
ליקנופס

| ליקנופס |
| --- | --- |
 
תקופה
פרם, 270.6–251 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
סדרה:: תראפסידה
תת־סדרה:: גורגונופסיה
משפחה:: גורגונופסיים
סוג:: ליקנופס
מינים
 L. ornatus  L. angusticeps  L. microdon  L. sollasi
שם מדעי
 Lycaenops

ליקנופס בהשוואה לאדם.
ליקנופס (שם מדעי: Lycaenops) הוא סוג של זוחל מקבוצת התראפסידה שחי בתקופת הפרם לפני 270.6-251 מיליון שנה. מאובניו נמצאו באפריקה הדרומית. נמצאו 4 מינים שלו.
יצור זה הזכיר במראהו סמילודון קטן ודינוזאור טורף, אך הוא לא היה יונק ולא דינוזאור. אורכו הגיע ל-1 מ', משקלו ל-15 ק"ג, הוא נע על ארבע רגליים, היה בעל כתפיים חזקות וכנראה יכל לזנק במהירות ואולי גם לטפס על עצים. לסתותיו נטו כלפי מטה ובקצוותיהם היו זוג ניבים חדים.
הם היו ציידים קטנים שהשתמשו בשיניהם כדי לטרוף יצורים קטנים, בעיקר לטאות ודיצינודונטים. מבנה חייו כנראה דמה לזאבים המודרניים.
כל הליקנופסים נכחדו לפני 251 מיליון שנה, קצת לפני תקופת הטריאס בה הופיעו הדינוזאורים.
חסידות סקולען

חסידות סקולען היא חצר חסידית אשר הוקמה בארצות הברית על ידי האדמו"ר רבי אליעזר זוסיא פורטוגל, רב חסידי (מחצר רוז'ין) מהעיר סקולען שבמולדובה, על גבול רומניה.
רבי ישראל אברהם פורטוגל, האדמו"ר השני מסקולען
רבי אהרן מאיר פורטוגל, האדמו"ר הנוכחי
שבע ברכות לנינת האדמו"ר רבי ישראל אברהם מסקולען. ראשון מימין: האדמו"ר רבי שמואל מרדכי מסקולען ירושלים, לצידו גיסו וחותנו הרב חיים דב שטרן
אחרי פטירתו כיהן בנו רבי ישראל אברהם פורטוגל באדמו"רות סקולען, וכיום מכהנים חמש מבניו ונכדיו באדמו"רות, בארצות הברית ובישראל.
תולדות החסידות > רבי אליעזר זוסיא

רבי אליעזר זוסיא פורטוגל (המשפחה נקראה כן בשל היות מוצאה מגולי פורטוגל אשר השתקעו ברוסיה), תרנ"ח-תשמ"ב, היה חסיד בוהוש וסדיגורה. לאחר פטירת אביו רבי ישראל אברהם, רבה של סקולען, בל"ג בעומר תרע"ה, מונה לממלא מקומו ברבנות העיר, בגיל 18. רבו, רבי מרדכי שלום יוסף פרידמן מסדיגורה, המליץ כי יקבל את בקשת אנשי צ'רנוביץ לעבור למקום ולפעול בו, והוא עשה זאת. לאחר מלחמת העולם השנייה, התמנה לאדמו"ר והכניס לביתו מאות יתומים שהוריהם נרצחו בשואה. נאסר עם בנו רבי ישראל אברהם על ידי השלטון הקומוניסטי ברומניה ועונו על ידם. לאחר שהשתחררו מהמאסר, בשנת תש"כ עברו לארצות הברית. הוא הקים עשרות מוסדות חינוך שנקראו "חסד לאברהם", ועסק בשחרור אסירים יהודים תחת השלטון הקומוניסטי.
נודע בתפילותיו אשר ארכו שעות רבות, המונים באו לראות את הטישים שערך. בצוואתו משתקפת מעט מאישיותו:
אני העני מדעת וממעש נותן תודה גדולה לאנשים שהחזיקו בי. אם כי לא הייתי ראוי לזה כי חוטא ופושע אני, בכל זאת אחשוב כי יש להם שכר כי כוונתם רצויה שחשבו אותי לצדיק ותלמיד חכם, וכפי מחשבתם מגיע להם שכר.
.
תולדות החסידות > רבי ישראל אברהם

האדמו"ר השני בשושלת היה רבי ישראל אברהם פורטוגל, תרפ"ג-תשע"ט. הוא סבל מעינויים שעבר תחת השלטון הקומוניסטי יחד עם אביו. נישא לריזל, בתם של הרב מנחם זאב שטרן, רבה של גבעת שאול. בית מדרשו המרכזי בבורו פארק, ובתי החסידים של סקולען הם גם בויליאמסבורג, מונסי, ליקווד, ובני ברק.
לאדמו"ר רבי ישראל אברהם, שלוש בנות וחמישה בנים.
תולדות החסידות > ממשיכיו

את מקומו בבורו פארק מילא בנו הגדול, רבי ישעיה יעקב פורטוגל, נפטר ה׳ אלול תשפ״ד.
בנו רבי אהרן מאיר ממלא מקומו בבורו פארק
בנו רבי אליעזר זוסיא, אדמו"ר מסקולען בלינדן.
בנו רבי מאיר הוכתר לאדמו"ר מסקולען בויליאמסבורג.
בנו רבי אפרים יודא הוכתר לאדמו"ר מסקולען במונסי.
בנו רבי צבי נח הוכתר לאדמו"ר מסקולען בלייקווד.
בנו רבי שמואל מרדכי הוכתר לאדמו"ר מסקולען בירושלים.
ניגוני סקולען

לחסידות סקולען אוצר של אלפי ניגונים, שרובם הולחנו על ידי רבי אליעזר זוסיא וחלקם על ידי רבי ישראל אברהם. גם האדמו"ר ממאנסי הלחין כמה ניגונים.
רבי אליעזר זוסיא היה מלחין ידוע, רבים משיריו ידועים בציבור החרדי. כך למשל, הלחן לשיר "יוודע בגויים", שחיבר בשנות הזעם ברומניה, בעת סעודת מלווה מלכה שיזמו השלטונות כדי להציג את מצבם הטוב כביכול של יהודי רומניה. בשיר זה רמז למבקרים את מצבם העגום. לחנים נודעים נוספים יצר לשירים: "ונשגב ה' לבדו", "לולי תורתך שעשועי", "אוהבי ה'", "ביום השבת, שבת קודש, שישו ושמחו", "ליהודים הייתה אורה" (הלחן הידוע). גם השיר הידוע "ימים על ימי מלך תוסיף" נוצר על ידו (ביום הולדת האדמו"ר משה יהודה לייב פרידמן מפשקאן, בעת ביקורו בביתו שברומניה). רבי ישראל אברהם הלחין את השירים "אוי אוי אוי שבת", "ונגלה כבוד ה'". השיר "ועתה יגדל נא כח ה'" משולב: החלק הראשון חובר על ידי רבי אליעזר זוסיא, והחלק השני על ידי בנו רבי ישראל אברהם.
לפי דברי האדמו"ר רבי אליעזר זוסיא, הניגונים שחיבר בכלא הרומני כאשר סבל ייסורים חיזקו אותו לא להתמוטט.
רוב ניגוני סקולען שמורים בקלטות פרטיות אצל החסידים, ורק מיעוטם יוצאים לאור בהפקה מקצועית. שירים רבים מבוצעים על ידי מבצעים אחרים (באלבום "ועינינו תראינה" בהפקת יוסי גיל מבוצעים כמה מניגוני סקולען, אחד מהם הוא שיר שאת שמו נושא האלבום "ועינינו תראינה").
ניגוני סקולען > אלבומים

דוד ורדיגר, אודה ה' אלקי בכל לבבי
יוסף משה כהנא, הגומל חסדים טובים
השיבה לי
נועם, תשע"ה. עיבוד נפתלי משה שניצלר, שירה יששכר גוטמן.
נועם 2, תשע"ח, עיבוד: מונה רוזנבלום, משה לאופר, רובי בנט ויהודה גלילי.
אברימי מושקוביץ, א סקולענע פארברענג, תש"פ.
אברימי מושקוביץ, א סקולענע שבת פארברענג, תשפ"א.
אברימי מושקוביץ, א סקולענע פארברענג 3 תשפ"ג.
אברימי מושקוביץ, א סקולענער ימים נוראים פארברענג, תשפ"ג.
ספרי סקולען > ספרי רבי אליעזר זוסיא מסקולען

קדושת אליעזר - על חנוכה
נועם אליעזר  - על התורה ועל ספר תהילים
ספרי סקולען > על תולדות רבי אליעזר זוסיא מסקולען

לבבן של ישראל (יידיש)
הרב צבי יוסף מיסקי, זכרונות פון סקולענער רבי'ן (יידיש)
שוסאקו נישיקאווה

שוסאקו נישיקאווה (ביפנית: 西川 周作; נולד ב-18 ביוני 1986) הוא כדורגלן יפני המשחק באוראווה רד דיימונדס בעמדת השוער.
קריירת מועדונים

נישיקאווה התחיל את הקריירה שלו באויטה טריניטה. ב-2 ביולי 2005 ערך את הופעת הבכורה שלו בקבוצה הבוגרת במשחק הליגה נגד יוקוהמה אף. מרינוס. בעונת 2006 הפך לשוער הראשון של הקבוצה, ושימש בתפקיד כארבע עונות.
ב-30 בדצמבר 2009 חתם בסאנפרצ'ה הירושימה. בהירושימה, זכה בשתי אליפויות בעונות 2012, 2013.
בינואר 2014 חתם באוראווה רד דיימונדס.
קריירה בינלאומית

בצעירותו נישיקאווה שיחק בנבחרת הנוער של יפן והשתתף עימה בגביע העולם בכדורגל עד גיל 20.
ב-8 באוקטובר 2009 ערך את הופעת הבכורה שלו בנבחרת יפן במשחק נגד הונג קונג במסגרת מוקדמות גביע אסיה 2011.
תארים

ליגת העל היפנית: 2012, 2013
הסופר קאפ היפני: 2013
גביע הליגה היפנית: 2016, 2018
עקרבי מים

| עקרבי מים |
| --- | --- |

תקופה
אורדוביק-פרם 470–252 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: פרוקי-רגליים
תת־מערכה:: בעלי כליצרות
מחלקה:: בעלי כליצרות ימיים
סדרה:: עקרבי מים
שם מדעי
 Eurypterida ‏בורמייסטר, 1843
עקרבי מים (שם מדעי: Eurypterida) היא סדרה נכחדת של עכבישנים מעידן הפלאוזואיקון שחיו בימים לפני 252–470 מיליון שנה והיו ליצורים הגדולים ביותר בזמנם וכן נחשבים לפרוקי הרגליים הגדולים ביותר שחיו מעולם (בצמוד לארתרופלאורה היבשתי), כשהגדול שבהם - היקלופטרוס, הגיע לאורך 2.5 מטרים, אף על פי שרוב המינים הגיעו רק ל-20 ס"מ או אף פחות. על אף שמם, עקרבי המים אינם נחשבים כקרובים לעקרבים של ימינו.
יצורים אלה לא דמו לעקרב והם קרוביהם הרחוקים של סרטני פרסה החיים בחופים שונים בימינו. לעומת היצורים של היום היו העקרבים בעלי סנפירים גדולים וזנבות ארוכים שהסתיימו באיבר דמוי סכין ארוכה ששימש להריגת טרפם. כמו כן הם הצטיידו במספר זרועות ארוכות בעלות "טפרים" כמו לעקרבים המודרניים ובלסתות גדולות. ככל הנראה היו עקרבי המים טורפי העל של זמנם, אשר חיו בימים רדודים או באגמים חמימים. מאובניהם התגלו בכל העולם.
ייתכן שבני המשפחה Mycteroptidae יכלו לטפס על עצים וכך דמו לעכבישים ענקיים. הגדול שבעקרבי מים אלה היה המגארכנה.
כל העקרבים הימיים נכחדו עד ההכחדה הגדולה של הפרם מלפני 252 מיליון שנה.
מיון

| --- | --- |
 סדרה עקרבי מים (Eurypterida) תת-סדרה Stylonurina על-משפחה Rhenopteroidea משפחה Rhenopteridae  על-משפחה Stylonuroidea משפחה Parastylonuridae  משפחה Stylonuridae  על-משפחה Kokomopteroidea משפחה Kokomopteridae  משפחה Hardieopteridae  על-משפחה Hibbertopteroidea משפחה Drepanopteridae  משפחה Hibbertopteridae - בה ההיברטופטרוס  משפחה Mycteroptidae  תת-סדרה Eurypterina על-משפחה Moselopteroidea משפחה Moselopteridae:  על-משפחה Megalograptoidea משפחה Megalograptidae  על-משפחה Eurypteroidea משפחה Dolichopteridae  משפחה Eurypteridae  על-משפחה Mixopteroidea משפחה Carcinosomatidae - בו הקרסיונוסומה  משפחה Mixopteridae  על-משפחה Waeringopteroidea משפחה Waeringopteridae  על-משפחה Adelophthalmoidea משפחה Adelophthalmidae  על-משפחה Pterygotioidea משפחה Hughmilleriidae  משפחה Slimoniidae  משפחה פטריגוטיים (Pterygotidae)
כמו כן היו סוגים נוספים חסרי מקור.
אצטדיון זבזדה פרם

| --- | --- |

 שמות קודמים:  האצטדיון על שם הקומסומול הלניניסטי
 מיקום:  רוסיה פרם, רוסיה
 קואורדינטות:  57°59′26″N 56°14′41″E﻿ / ﻿57.990694°N 56.244636°E﻿ / 57.990694; 56.244636
 תקופת הפעילות:  5 ביוני 1969 – הווה (55 שנים)
 שופץ:  1985, 2005
 בעלים:  ממשלת מחוז פרם
 משטח:  105×68
 קבוצות:  זבזדה 2005 זבזדה פרם (2018–2022) אמקאר פרם (1993–2018, 2021–)
 מושבים:  14,999
 ממדי משטח:  דשא מלאכותי
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
אצטדיון זבזדה פרם (ברוסית: Стадион Звезда Пермь; עד 1991 נקרא בשם האצטדיון על שם הקומסומול הלניניסטי (ברוסית: Стадион имени Ленинского комсомола) הוא אצטדיון רב תכליתי, המשמש כיום בעיקר למשחקי כדורגל והוא משמש בתור המגרש הביתי של אמקאר פרם.
האצטדיון מונה כ-15,000 מושבים ונפתח לשימוש ב-5 ביוני 1969. בשיאו הכיל 17,000 מושבים.
משטח הדשא כוסה בדשא מלאכותי בשנת 2005. לאצטדיון רישוי Quality Concept Football Turf מאופ"א המאפשר לו לארח את משחקי הליגה האירופית ומשחקי שמינית גמר ליגת האלופות.
מאפיינים

תכולה — 14,999 מושבים
ארבעה יציעים — צפון, מזרח, דרום ומערב
מושבי פלסטיק
תא עיתונות ל-40 איש (יציע מערבי)
דשא מלאכותי
לוח אלקטרוני בגודל 20×8 מטרים
הערות שוליים

↑  Стадион "Звезда" | Футбольный клуб "АМКАР" Пермь, fc-amkar.org
↑  , Чемпионат.ру
↑  База данных «Стадионы» на официальном сайте РФПЛ. Стадион Стадион «Звезда» (основное поле),rfpl.org
ערך זה הוא קצרמרבנושא כדורגל רוסי ובנושא אצטדיונים ומתקני ספורט. אתם מוזמנים לתרום לוויקיפדיה ו.
ליגת המשנה הרוסית ברוגבי

| --- | --- |
 שם מלא:  ליגת הרוגבי הלאומית
 כינוי:  ליגת המשנה הרוסית ברוגבי
 תחום:  רוגבי
 ארגון:  פדרציית הרוגבי הרוסית
 מדינות:  רוסיה רוסיה
 תקופת הפעילות:  1991–הווה (כ־34 שנים)
 מפעל גבוה:  ליגת העל הרוסית ברוגבי 
 מפעל מקביל:  הגביע הרוסי ברוגבי
 מפעל נמוך:  ליגת הרוגבי הפדרלית
 https://nationalrugby.ru
 
סמל עבר
ליגת המשנה ברוגבי, רשמית ליגת הרוגבי הלאומית (Национальная регбийная лига) והיא הליגה השנייה בחשיבותה בענף הרוגבי ברוסיה. נקראה בעבר ליגת הרוגבי הבכירה (Регбийная Высшая Лига)
לאחר כל עונה, שתי הקבוצות העליונות בליגה מחליפות את שתי הקבוצות התחתונות בליגת העל והאלופות של כל אזור בליגה מחליפות את כל חמש הקבוצות התחתונות בליגת העל.
עד 1997 נקראה בשם "הדיוויזיה הראשונה". משנת 1997 נקראה ליגת הרוגבי הבכירה. בשנת 2017 אורגנה מחדש ונושאת את שמה הנוכחי.
הליגה מהווה לדרגה הנמוכה ביותר של הרוגבי המקצועני ברוסיה.
הקבוצות בעונת 2020/2021

| חטיבת קיסליוב (דרום)> מועדון | חטיבת גברילוב (מרכז)> מועדון | חטיבת בוברוב (עבר הוולגה)> מועדון | חטיבת ניקולאייב (סיביר)> מועדון |
| --- | --- | --- | --- |
| DGTU רוסטוב (רוסטוב על הדון) | זלנוגרד (מוסקבה) | אנרגיה קאזאן (קאזאן) | יניסיי-STM-2 (קרסנויארסק) |
| נארט נלצ'יק (נלצ'יק) | דינמו (מוסקבה) | ויטיאז פרם (פרם) | קרסני יאר-2 (קרסנויארסק) |
| רוטור (וולגוגרד) | טורפדו (מוסקבה) | סמרה (סמרה) | מטאלורג-2 (נובוקוזנצק) |
|  | מאחז נארווה (סנקט פטרבורג) | קרסני גורוד יושקר אולה (יושקר אולה) | הנמרים מולדיווסטוק (ולדיווסטוק) |
|  |  | יושקר אולה (יושקר אולה) | אוניברסיטט-צ'יטה (צ'יטה) |
אלופות

| עונה | מועדון | עיר |
| --- | --- | --- |
| 1997 | וסט-זבזדה | מחוז קלינינגרד מחוז קלינינגרד |
| 1998 | מאחז נארווה | סנקט פטרבורג סנקט פטרבורג |
1999: לא נערך
2000: לא נערך
| 2001 | סלבה מוסקבה | מוסקבה מוסקבה |
2002:  ???
2003:  ???
2004:  ???
| 2005 | MGUS | מוסקבה מוסקבה |
| 2006 | סיביר קרסנויארסק | מחוז קרסנויארסק מחוז קרסנויארסק |
| 2007 | אימפריה פנזה | מחוז פנזה |
| 2008 | סלבה-זניט | מוסקבה מוסקבה |
| 2009 | ספרטק | מוסקבה מוסקבה |
| 2010 | מראינו | מוסקבה מוסקבה |
| 2011 | סטרלה-אגרו | טטרסטן טטרסטן |
| 2012 | קובאן | מחוז קרסנודאר מחוז קרסנודאר |
| 2013 | אימפריה פנזה | מחוז פנזה |
| 2014 | זלנוגרד | מוסקבה מוסקבה |
| 2015 | דינמו-אנרגיה | טטרסטן טטרסטן |
| 2018 | זלנוגרד | מוסקבה מוסקבה |
| 2019 | צסק"א מוסקבה | מוסקבה מוסקבה |
ביטוי רגולרי

ביטוי רגולרי (מאנגלית: Regular expression או regex) הוא רצף תווים שמגדיר תבנית חיפוש. בהגדרתו הכללית ביותר פירושו ביטוי בשפה רגולרית (שפה מתוקננת), שמוגדרת כשתי מחרוזות או יותר הכפופות לתקנות תחביר מסוימות (יהיו תקנות אלו אשר יהיו).
תווי-מטא (Meta characters) משתנים מעט משפה רגולרית אחת לאחרת אך דוגמאות נפוצות לתווי מטא הם למשל נקודה (.), לוכסן אחורי (\), גג (^) ועוד, אשר מאפשרים לבצע במסמך ממוחשב פעולות שונות של טיפול במידע (בפרט חיפוש והחלפה). תווי המטא הללו נבדלים לפי הגדרה מתווים רגילים (כמו האותיות a ו-b); בעוד שתווים רגילים מסמלים את עצמם  תווי-מטא מסמלים משהו אחר שאינו הם עצמם (למשל, גג משקף את הערך "תחילת השורה").
לביטויים רגולריים שימושים רבים בשפות תכנות (בעיקר שפות סקריפטים ומעטפות פקודה, כגון perl, bash ועוד). שימוש נפוץ נוסף של ביטויים רגולריים הוא בעריכת טקסט בעורכי טקסט כגון Notepad++ או Vim.
תחביר נפוץ במיוחד שלהם הוא PCRE (ראשי תיבות של Perl Compatible Regular Expressions) ולביטויים רגולריים אלה סט ייחודי של תווי-מטא המבדיל אותם מתחבירים אחרים.
הפופולריות של הביטויים הרגולריים גברה בעקבות הפונקציונליות שלהם בפקודות ה-UNIX הנפוצות: grep ו-sed, אך כיום הם משמשים למגוון משימות מבוססות טקסט, לרבות יישומי רשת (XML, HTML), מסדי-נתונים (שפת SQL) ועוד.
בתורת השפות הפורמליות, ביטוי רגולרי הוא ביטוי שמסוגל לתאר אוסף של מילים (שפה) באמצעות שימוש בשלוש פעולות בסיסיות. חשיבותם של הביטויים הרגולריים נובעת מהקשר שלהם לשפות הרגולריות: כל שפה רגולרית (כלומר, המתקבלת על ידי מכונת מצבים סופית) ניתנת להצגה באמצעות ביטוי רגולרי, וכל ביטוי רגולרי מייצג שפה רגולרית (כלומר, יש שקילות בין השפות הרגולריות והביטויים הרגולריים).
הגדרה פורמלית

בהינתן אלפבית סופי  \ \Sigma , ביטוי רגולרי מעל האלפבית מוגדר בצורה הרקורסיבית הבאה:
\ \emptyset  (הקבוצה הריקה) היא ביטוי רגולרי, שמתאר את השפה  \ \emptyset  (השפה הריקה).
\ \varepsilon  (המילה הריקה) היא ביטוי רגולרי שמתאר את השפה  \ \left\{\varepsilon \right\} (השפה שמכילה רק את המילה הריקה).
\ a, לכל  \ a\in \Sigma , הוא ביטוי רגולרי שמתאר את השפה  \ \left\{a\right\}.
כמו כן, אם  \ R,S הם ביטויים רגולריים ו- \ L\left[R\right],L\left[S\right] השפות המתאימות להם, אז:
\ \left(R+S\right) הוא ביטוי רגולרי המייצג את השפה  \ L\left[R\right]\cup L\left[S\right].
\ \left(R\cdot S\right) הוא ביטוי רגולרי המייצג את השפה  \ L\left[R\right]\cdot L\left[S\right]. (כלומר, השפה שכל מילה בה מורכבת משני חלקים, שהראשון שבהם שייך ל- \ L\left[R\right] והשני ל- \ L\left[S\right]).
\ \left(R^{*}\right) הוא ביטוי רגולרי, של כוכב קלין, המייצג את השפה  \ L\left[R\right]^{*} (כלומר, השפה שבה כל מילה מורכבת ממספר כלשהו - כולל 0 - של חלקים, וכל חלק שייך לשפה  \ L\left[R\right]).
כדי לקצר את הכתיבה ולהמעיט ככל הניתן בשימוש בסוגריים, נהוגים כללי קדימויות.  סדר הקדימויות מזכיר למדי את זה שנהוג באריתמטיקה:
סוגריים:  \ \left(,\right) - הפעולות שבתוך הסוגריים תמיד יתבצעו לפני הפעולות שמחוץ להן.
איטרציה:  \ r^{*}.  אופרטור הכוכב נקרא גם סגור קלין.
כפל:  \ r\cdot s. כאשר אין חשש לבלבול משמיטים את סימן הכפל לחלוטין:  \ rs.
חיבור:  \ r+s.
הגדרה פורמלית > דוגמאות

הביטוי הרגולרי  \ R=1^{*}0^{*} מסמל את השפה שבה יש מספר כלשהו של 1-ים ואחריו מספר כלשהו של 0-ים:  \ L\left[R\right]=\left\{1^{m}0^{n}|m,n\geq 0\right\}.
הביטוי הרגולרי  \ R=1\left(0+2\right)^{*}\left(1+\varepsilon \right)\left(0+2\right)^{*} מסמל את השפה שכל מילה בה מתחילה ב-1 ואחר כך כוללת רצף כלשהו של 0 ו-2, כאשר 1 יכול להופיע פעם אחת נוספת במילה.
הוכחת השקילות בין ביטויים רגולריים ושפות רגולריות

כאמור לעיל, כל ביטוי רגולרי מתאר שפה רגולרית, ולכל שפה רגולרית קיים ביטוי רגולרי המתאר אותה.
הוכחת השקילות בין ביטויים רגולריים ושפות רגולריות > ביטוי רגולרי יוצר שפה רגולרית

ההוכחה היא באינדוקציה פשוטה. קל להראות שהשפה הריקה וכל שפה שמכילה מילה אחת היא רגולרית, וכן שהשפות הרגולריות סגורות תחת איחוד, שרשור ואיטרציה (כוכב קלין). מכיוון שהשפה שיוצר כל ביטוי רגולרי מתקבלת על ידי ביצוע פעולות של איחוד, שרשור ואיטרציה על אבני בניין בסיסיות שהן השפה הריקה ושפות שמכילות רק מילה אחת, הטענה נובעת מיד.
הוכחת השקילות בין ביטויים רגולריים ושפות רגולריות > לכל שפה רגולרית קיים ביטוי רגולרי

טענה זו מסובכת יותר להוכחה. בהינתן שפה רגולרית  \ L על פי ההגדרה קיים אוטומט סופי דטרמיניסטי  \ A המקבל אותה. הביטוי הרגולרי נבנה בהתבסס על האוטומט. לצורך נוחות מסמנים את קבוצת המצבים שלו במספרים הטבעיים:  \ Q=\left\{q_{1},\dots ,q_{n}\right\}, כאשר  \ q_{1} הוא המצב ההתחלתי.
לצורך ההוכחה מוגדרות שפות עזר:  \ L_{ij}^{k} מוגדרת כשפת כל המילים שמעבירות את האוטומט מהמצב  \ q_{i} למצב  \ q_{j} מבלי שהמסלול ייכנס וייצא ממצב שמספרו גדול מ- \ k. ברור כי  \ L(A)=\bigcup _{j:q_{j}\in F}L_{1j}^{n} - השפה שמקבל האוטומט היא אוסף כל המילים שמעבירות את האוטומט מהמצב הראשון למצב מקבל כלשהו, כאשר אין הגבלה על המצבים שמותר למסלול לעבור בדרך.
בשל כך מספיק להראות כיצד ניתן לקבל ביטוי רגולרי עבור השפה  \ L_{ij}^{k}. הביטוי נבנה באופן רקורסיבי בהתבסס על ערכו של  \ k. כאשר  \ k=0 השפה  \ L_{ij}^{0} היא אוסף כל המילים שמעבירות את האוטומט מהמצב  \ q_{i} למצב  \ q_{j} מבלי לעבור שום מצב ביניים בדרך (שכן מספרו של כל אחד מהמצבים גדול מ-0). כלומר, מילים אלו הן אותיות או המילה הריקה. לכן לשפה  \ L_{ij}^{0} קיים ביטוי רגולרי פשוט.
עבור  \ k>0 מתבססים על האבחנה הבאה: אם מילה שייכת ל- \ L_{ij}^{k}, או שהיא מעבירה את האוטומט מ- \ q_{i} אל  \ q_{j} מבלי לעבור במצב  \ q_{k} - ואז היא שייכת גם ל- \ L_{ij}^{k-1}, או שהאוטומט בריצתו על המילה כן עובר במצב  \ q_{k} מספר כלשהו של פעמים.
אם האוטומט עובר ב- \ q_{k} ניתן לחלק את ריצתו לשלושה חלקים: הריצה עד שהוא מגיע אל  \ q_{k} לראשונה; המשך הריצה עד שהוא מגיע ל- \ q_{k} בפעם האחרונה; והמשך הריצה עד ההגעה אל  \ q_{j}
הרישא של המילה, שמעבירה את האוטומט מ- \ q_{i} אל  \ q_{k} שייכת לשפה  \ L_{ik}^{k-1}, ובצורה דומה גם הסיפא של המילה, שמעבירה את האוטומט מ- \ q_{k} אל  \ q_{j} שייכת ל- \ L_{kj}^{k-1}. החלק הפנימי של המילה, שגורם לאוטומט לצאת מ- \ q_{k} ולחזור אל  \ q_{k} מספר כלשהו של פעמים שייך ל- \ \left(L_{kk}^{k-1}\right)^{*}.
מכאן נובע שאם  \ r_{ij}^{k} הוא הביטוי הרגולרי המתאים לשפה  \ L_{ij}^{k}, הרי שמתקיים:
שימושים בתכנות

לביטויים רגולריים שימוש נרחב ביישומי תכנות למיניהם.  מכיוון שכל ביטוי מזוהה עם מכונה אוטומטית סופית, קל לתרגם ביטוי רגולרי לתוכנה המזהה את קבוצת המילים המוגדרות על ידי אותו ביטוי. לדוגמה, מספר טלפון בישראל ניתן לזיהוי על ידי ביטוי רגולרי מהצורה   R=(0(\Gamma +\epsilon )\Gamma -\Gamma ^{7})), כאשר האלפבית הוא כלל הספרות ומקף, ו \Gamma =(0+1+2+3+4+5+6+7+8+9).
לכל שפת תכנות דרך שונה לייצג ביטוי רגולרי, אך כלל הייצוגים שקולים אלו לאלו, ולהגדרה הפורמלית המוצגת לעיל. למשל, בסטנדרט הנהוג ב-UNIX, ייכתב הביטוי לעיל בצורה  0[0-9][0-9]?-[0-9]\{7\}.
דוגמה נוספת, הביטוי ab[2-5]de מתאים למילים ab2de,ab3de,ab4de ו-ab5de כיוון שפירושו הוא: כל המחרוזות בהם מופיעה האות a, לאחריה b, לאחריה מספר בין 2 ל-5 ואחר כך d ו-e.
באופן דומה, הביטוי a.b פירושו האות a ו-b וביניהן כל תו, והביטוי ab*c פירושו האותיות a ו-c וביניהן האות b בכמות כלשהי (ac,abc,abbc,abbbbbbbc וכו').
ב-Vi, מעבד התמלילים הנפוץ במערכות UNIX, הפקודה הבאה:
תחליף כל הופעה של המילה grey או gray במילה white. (% מפעיל את הפקודה על כל השורות ו-s פירושו החלפה, substitute).
התוכנה grep התפתחה מפקודה שהייתה נפוצה בעורך הטקסט הישן, ed, ופירוש שמה הוא:
search globally for lines matching the regular expression, and print them
כלומר, אם למשל נרצה להדפיס את כל השורות בקובץ בשם input.txt המתחילות בספרה 2,3,4 או 5 נעשה זאת כך:
grep "^[2-5]" input.txt
בתוכנת sed, נוכל למשל למחוק כל שורה ריקה או שיש בה רק רווחים (* פירושו 0 או יותר מופעים, $ פירושו סוף השורה):
sed -e '/^ *$/d' in.txt
בשפת perl השימוש בביטויים רגולריים נמצא בשורשה של השפה וקיימת תמיכה ברמה הגבוהה ביותר בכל סוגי הביטויים. רמה זאת הפכה לסטנדרט אליו מושווה רמת התמיכה בשפות ותוכנות אחרות. הפקודה הבאה תחליף כל מקום בו מופיעה המילה grey ב-blue אך רק כאשר לאחריה מופיעה המילה sky (סימן שאלה והסימן שווה פירושו "הצץ קדימה").
$line=~s/grey(?= sky)/blue/g
בסביבת הדוט נט ישנה מחלקה מיוחדת לטיפול בביטויים רגולריים (System.Text.RegularExpressions) שבאמצעותה ניתן לאתר, להחליף תת-מחרוזות, ולקבל רשימה של התאמות במחרוזת לפי ביטויים רגולריים.
תוכנת Oracle מאפשרת לשלב ביטויים רגולריים בשאילתות SQL החל מגרסה 10. השאילתה הבאה תציג את כל הרשומות שבהן יש במיקוד (השדה zip) סימנים כלשהם שאינם ספרות:
SELECT zip FROM zipcode WHERE REGEXP_LIKE(zip, '[^[:digit:] ]')
כיום ניתן למצוא תמיכה בביטויים רגולריים כמעט בכל שפת תכנות נפוצה. כדאי להעיר שבמרבית המקרים, התמיכה שיש בשפות התכנות בביטויים רגולריים מרחיבה את הביטויים האפשריים גם לכאלו שמבחינה תאורטית אינם רגולריים. במנועי חיפוש כמעט ולא מוצאים אופציות לשימוש בביטויים רגולריים, דוגמה חיובית לכך הייתה מנוע החיפוש של גוגל לקטעי קוד, Google Code Search, שפעל בין 2006—2012. דוגמה למנוע חיפוש פנימי באתר גדול, שהייתה בו בעבר תמיכה מוגבלת בביטויים רגולריים, אך היא בוטלה, הוא eBay. אתר ויקיפדיה תומך בחיפוש ביטויים רגולריים בחיפוש בקוד המקור (insource://).
פירוט לגבי כל סוגי התווים המשמשים בביטויים רגולריים אפשר למצוא בקישורים בתחתית ערך זה.